97/350/EY: Komission päätös, tehty 29 päivänä toukokuuta 1997, tiettyjen kolmansien maiden aluejaosta hevoseläinten tuontia varten tehdyn päätöksen 92/160/ETY muuttamisesta ja Venäjällä esiintyvää astumatautia koskevista suojatoimenpiteistä tehdyn päätöksen 96/487/EY kumoamisesta (ETA:n kannalta merkityksellinen teksti)



Virallinen lehti nro L 150 , 07/06/1997 s. 0044 - 0045



KOMISSION PÄÄTÖS, tehty 29 päivänä toukokuuta 1997, tiettyjen kolmansien maiden aluejaosta hevoseläinten tuontia varten tehdyn päätöksen 92/160/ETY muuttamisesta ja Venäjällä esiintyvää astumatautia koskevista suojatoimenpiteistä tehdyn päätöksen 96/487/EY kumoamisesta (ETA:n kannalta merkityksellinen teksti) (97/350/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan ja 13 artiklan 2 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2), sellaisena kuin se on viimeksi muutettuna direktiivillä 96/43/EY (3), ja erityisesti sen 18 artiklan 7 kohdan, sekä katsoo, että komission päätöksen 92/160/ETY (4), sellaisena kuin se on viimeksi muutettuna päätöksellä 97/10/EY (5), mukaisesti Venäjältä saa tuoda yhteisöön hevoseläimiä ainoastaan Uralvuorten länsipuolella olevilta alueilta, sen jälkeen, kun astumataudin esiintyminen todettiin Venäjällä komissio teki päätöksen 96/487/EY (6), Venäjän toimivaltaiset eläinlääkintäviranomaiset ovat vahvistaneet, että tietyt Venäjän federaation alueet ovat vapaat astumataudista; tämän vuoksi päätös 92/160/ETY olisi muutettava Venäjän tarkistetun aluejaon huomioon ottamiseksi, Venäjän toimivaltaiset eläinlääkintäviranomaiset ovat myös toimittaneet takeet astumataudin valvonnasta Venäjän federaatiossa; edellä mainitut takeet ovat riittävät, jotta hevoseläinten tuonti tietyiltä Venäjän federaation hallinnollisilta alueilta voidaan aloittaa uudelleen; tämän vuoksi päätös 96/487/EY olisi kumottava, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/160/ETY liitteessä sanat: "Venäjä Alueet Uralvuorten länsipuolella" sanoilla: "Venäjä - alueet: Arkhangelsk, Vologda, Murmansk, Leningrad, Novgorod, Pskov, Briansk, Vladimir, Ivanovo, Tver, Kaluga, Kostroma, Moskva, Orjol, Riasan, Smolensk, Tula, Jaroslavl, Nijninovgorod, Kirov, Belgorod, Voroneg, Kursk, Lipezk, Tambov, Astrahan, Volgograd, Penza, Saratov, Uljanovsk, Rostov, Orenburg, Perm ja Kurgan - aluepiirit: Stavropol ja Krasnodar - tasavallat: Karelia, Marij-El, Mordovia, Chuvachia, Kalmykia, Tatarstan, Dagestan, Kabardino-Balkaria, Severnaya Osetia, Ingushetia ja Karachaevo-Cherkesia." 2 artikla Kumotaan päätös 96/487/EY. 3 artikla Jäsenvaltioiden on muutettava Venäjän osalta soveltamansa toimenpiteet tämän päätöksen mukaisesti. Niiden on ilmoitettava tästä komissiolle. 4 artikla Tämä päätös on osoitettu kaikille jäsenvaltioille. Tehty Brysselissä 29 päivänä toukokuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 42 (2) EYVL N:o L 268, 24.9.1991, s. 56 (3) EYVL N:o L 162, 1.7.1996, s. 1 (4) EYVL N:o L 71, 18.3.1992, s. 27 (5) EYVL N:o L 3, 7.1.1997, s. 9 (6) EYVL N:o L 198, 8.8.1996, s. 50